Un incendiu cel puţin straniu s-a petrecut noaptea trecută la Iaşi. Focul ar fi izbucnit aproape de ora 3.00, la Podul Iloaei-Heci.

Un bărbat de 42 de ani a fost adus de către un echipaj de primi ajutor SMURD la Spitalul Sfântul Spiridon cu plagă în regiunea cervicală şi arsură de gradul 1 la gamba piciorului stâng.

De asemenea, la faţa locului a fost găsită o femeie de 52 de ani, carbonizată.

Bărbatul a declarat că femeia l-a bătut şi a aruncat cu televizorul în el, moment în care s-a electrocutat şi a izbucnit şi incendiul.

El a fost tratat în UPU şi a plecat dimineaţă spre fosta casă pe care nu ştia că n-o mai are.

Sursa: ziaruldeiasi.ro